Ons mag nie peulgroente eet nie. Dit sluit in lensies, boontjies, ertjies, kekerertjies, ens. Wanneer boontjies en ertjies nog jonk en in die groen peul is, mag ons dit saam met die peul eet, soos groenboontjies op allerlei maniere voorgesit, en jong groenertjies in die peul in slaai.
Sodra die doppe egter droog is en net die sade oor is, mag ons dit nie meer eet nie. Dan is die suikerinhoud daarvan te hoog. Ek dink dat die groen peul wat saam geëet word, veroorsaak dat jy nie so baie van die pitte inneem nie.
‘n Ander voorbeeld is sonneblomme. Ons mag die sonneblomsade in ons kos gebruik en in gebak saam met ander sade, maar nie die olie alleen nie. In die olie is elemente wat nie goed is vir ons nie. Daardie elemente is ook in die saad, ja, want die olie in mos in die saad, maar baie min. Sodra die olie uitgepars is, kry jy dit in gekonsentreerde hoeveelheid in en baie meer as wat jou liggaam kan hanteer.
Terwyl ek nou ‘n bietjie na die rooilysitems kyk, droë vrugte is ‘n besliste nee. Waar vars vrugte nog op die oranje lys is en jy soos een appel per dag mag eet, is droëvrugte nie toelaatbaar nie. Die vog is dalk uit, maar die suiker is steeds daar en ‘n mens is geneig om ‘n hele paar droë perskes te eet, baie meer as wat jy van die varses sou eet. En dadels is ook uit, die suikerinhoud is baie hoog daarvan. Ek weet, ja, ek was net so lief vir dadels en droë vrugte.
As jy nie Bant nie, mag jy natuurlik maak wat jy wil en ek gaan nie oor jou skouer loer wat jy doen nie.
Interessant wat jy hier skryf, Toortsie. Ek wil net weet of die ander ongelooflike goeie voedingstowwe wat in peulgroente is, nie oorheers word deur ‘n onnodige vrees vir die hoër suikerinhoud nie. Volgens studies het bone ontsaglike goeie elemente, wat mens baie nodig het in jou dieet.Lees hier
By Banting gaan dit oor stysel- en suikerinhoud. Te veel suiker. Dis soos ‘n alkoholis wat nie ‘n druppel drank mag inneem nie, selfs al is ‘n glas rooiwyn per aand vir ons goed. Die mense wat Banting volg, doen dit gewoonlik om ‘n sekere rede. Ek is suikerverslaafd en daarom moet ek kyk na my suikerinname. So ek sê nie droē boontjies is sleg vir jou nie. Ek sê, as jy die Bantingleefstyl volg, is dit van die goed wat jy nie eintlik moet eet nie.
Oor die navorsing, is daar ook baie navorsing gedoen oor die suikerinhoud en alles rondom Banting. 😁
Ek het dit ook altyd nodig gehad! Jy kan dink watse skok dit vir my gestel was toe ek daarmee ophou!